पाएं अपने शहर की ताज़ा ख़बरें और फ्री ई-पेपरडाउनलोड करें
जिला कोविड हॉस्पिटल के उपचार प्रभारी एमडी मेडिसिन डॉ. विश्वेन्द्रसिंह चौहान कहते हैं कि कोरोना लक्षण दिखने के बाद जितना जल्दी टेस्ट कर विवेकपूर्ण तरीके से इलाज शुरू हो जाएं और मरीज खुद हिम्मत नहीं हारे। उतना उसके बचने के चांस बढ़ जाते हैं। उनका एक साल का अनुभव यही कहता है। वे इस दौरान हॉस्पिटल में और फोन परामर्श से भी सैकडों गंभीर मरीजों को ठीक कर चुके हैं। अभी तीन दिन में भी कोविड अस्पताल में भर्ती 24 मरीज में से 20 मरीज भी इसी कारण ठीक होकर घर चले गए।
डॉ. विश्वेन्द्र सिंह कोरोना की दूसरी लहर आने के बाद से अपने घर नहीं गए। वैसे कोरोना के बाद से दिनचर्या बदल गई है। सुबह 6 से रात 2 बजे तक फोन की घंटी बजती रहती है। कभी किसी देशभर से मरीज़, उसके परिजन का तो कभी स्टाफ का। सुबह 8 बजे कोविड हॉस्पिटल आ जाते हैं। मरीज की हालत का विश्लेषण करते हुए ट्रीटमेंट लिखना, ऑक्सीजन लेवल सेट करना, चार्ट-आउट करना, स्टाफ और ऑक्सीजन बेड की उपलब्धता चेक करना जैसे कार्य करने होते हैं। इन सबमें दोपहर तीन बज जाते है।
पूरे दिन कई अन्य जगहों से भी फोन व वोट्सएप मैसेज आते हैं। उनको उचित परामर्श देते हैं। डॉ. विश्वेन्द्र के कहा कि पीएचसी-सीएचसी पर भी आठ-दस ऑक्सीजन बेड लग जाएं और वहां मरीज़ भर्ती होने लगे तो बड़ी संख्या में लोगों की जान बचाई जा सकती है। अच्छी बात है कि चित्तौड़गढ़ जिला प्रशासन ने इसी सलाह पर हर पंचायत में कोविड केयर सेंटर खोलने का काम शुरू कर दिया।
सलाह...कोरोना के लक्षण को शुरुआत में ही पकड़कर और चिकित्सक भी अपने विवेक से उसका अच्छे से इलाज शुरू कर दे तो काफी हद तक बीमारी को बढने से रोका जा सकता है। ऑक्सीजन सपोर्ट के मरीज़ को भी विवेक और कौशलपूर्ण ट्रीटमेंट से बचाया जा सकता है। लोग कोविड गाइडलाइन का पूरा पालन करें।
पिता की प्रेरणा से ही सरकारी सेवा में बना हुआ हूं
अजमेर निवासी डॉ. विश्वेन्द्र सिंह ने एमबीबीएस और एमडी मेडिसिन एसएमएस जयपुर से करने के बाद कुछ समय एम्स जोधपुर व दिल्ली में सेवाएं दी। अभी यहां कोविड हॉस्पिटल प्रभारी हैं। विश्वेंद्र के अनुसार जुलाई में यहां पोस्टिंग के बाद कई निजी अस्पतालों से कॉल आने लगे। पांच से आठ गुना तक वेतन देने को तैयार थे, लेकिन सरकारी सेवा में गरीब का भी इलाज कर सकते है, जो निजी अस्पतालों में संभव नहीं है। उनको यह प्रेरणा पिता स्व. एनआर चौहान से मिली जो भारतीय राजस्व सेवा के वरिष्ठ अधिकारी के साथ समाजसेवी भी रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn